text: Borgermøde i Sønderborg om Als-Fyn Forbindelsen
  26 februar 2015 kl. 07.11
  Torsdag aften er der borgermøde i Sønderborg om Als-Fyn-forbindelsens samfundsmæssige betydning.
  Foreningen Als-Fyn Broen arbejder for etablering af en fast forbindelse mellem Als og Fyn. I aften holder foreningen et offentligt borgermøde på Comwell Sønderborg med fremtidsforsker Uffe Palludan.
  Uffe Palludan er af den opfattelse, at der er en overhængende risiko for at de samfundsmæssige muligheder, som en fast forbindelse mellem Fyn og Als vil skabe, slet ikke vil indgå i overvejelserne, når/hvis politikerne skal forholde sig til en sådan forbindelse. Derfor er der behov for en selvstændig belysning og beskrivelse af dem, før man tager stilling til projektet.
  